קרל לנדשטיינר

קרל לנדשטיינר  (בגרמנית: Karl Landsteiner; 14 ביוני 1868 – 26 ביוני 1943) היה ביולוג ורופא אוסטרי אמריקאי, יהודי מומר. פרסומו בא לו בזכות פיתוח השיטה המודרנית לסיווג הדם ב-1900, וזאת על יסוד זיהוי נוכחות נוגדנים לכדוריות האדומות. בשנת 1930 קיבל פרס נובל לפיזיולוגיה או לרפואה. בשנת 1937 הוא גילה את גורם ה-Rh. בשנת 1946, לאחר מותו, הוענק לו פרס לסקר על גילוי גורם ה-Rh.

קורות חיים
לנדשטיינר נולד בשנת 1868 בווינה שבאוסטריה ללאופולד לנדשטיינר (1875-1818) ופאני לבית הס. אביו היה דוקטור למשפטים ונודע כעיתונאי ועורך ראשי של העיתון "די פרסה". האב נפטר כאשר קרל היה בן שש ואמו גידלה אותו לבדה. על כך העריץ אותה עד יום מותו. 
בשנת 1890, בגיל 22, המיר לנדשטיינר את דתו לנצרות הרומית-קתולית, הדת ששלטה באימפריה. עוד בהיותו סטודנט פרסם לנדשטיינר מאמר על השפעת סוגי התזונה על הרכב הדם.
בשנת 1891 סיים לימודי רפואה באוניברסיטת וינה. במשך חמש שנים לאחר תום לימודיו התמחה בכימיה ובביוכימיה במעבדות שונות באירופה. בשנת 1909 יחד עם קונסטנטין לוואדיטי ועם ארווין פופר הראה שניתן להעביר את מחלת שיתוק ילדים לקופים ושהמחלה נגרמת על ידי נגיף. 

בשנת 1911 התמנה לפרופסור לאנטומיה פתולוגית באוניברסיטת וינה. בשנת 1916 התחתן עם הלן וולסטו ונולד להם בן אחד. לאחר מלחמת העולם הראשונה עזב את מולדתו ועבר להולנד. בשנת 1922 הצטרף לסגל מכון רוקפלר למחקר רפואי בניו יורק ונשאר שם במשך שארית חייו. בשנת 1939 פרש לגמלאות, אך המשיך לעבוד במעבדתו. 

לנדשטיינר נפטר מהתקף לב בעת שעבד במעבדה.

לנדשטיינר פרסם מאמרים רבים ופורצי דרך בתחום האנטומיה הפתולוגית, תורת החיסון והיסטולוגיה. אולם זכור בעיקר כמי שקבע את שיטת סיווג הדם. על עבודתו בתחום זה הוענק לו פרס נובל לרפואה.

לקריאה נוספת
 אמיל פוירשטיין, יהודים מפורסמים במדע, 1956. עמ' 162–169.

קישורים חיצוניים

 קרל לנדשטיינר, אנשי סגולה - יהודים זוכי פרס נובל, באתר בית התפוצות.
 לנדשטיינר באתר פרס לסקר

הערות שוליים

ביולוגים יהודים אוסטרים
ביולוגים יהודים אמריקאים
אימונולוגים יהודים
אימונולוגים אוסטרים
אימונולוגים אמריקאים
היסטולוגים
אנטומיסטים יהודים
אנטומיסטים אמריקאים
אנטומיסטים אוסטרים
פתולוגים יהודים
זוכי פרס נובל יהודים אמריקאים
זוכי פרס נובל לפיזיולוגיה או לרפואה
רופאים יהודים אוסטרים
רופאים יהודים אמריקאים
יהודים מומרים אוסטרים
נוצרים רומים-קתולים אוסטרים
סגל אוניברסיטת רוקפלר
מהגרים מאוסטריה לארצות הברית
בוגרי אוניברסיטת וינה
מתנצרים
אוסטרים שנולדו ב-1868
אמריקאים שנולדו ב-1868
אוסטרים שנפטרו ב-1943
אמריקאים שנפטרו ב-1943
זוכי פרס לסקר-דבייקי למחקר קליני רפואי